L 45/1412
LV
Eiropas Savienības Oficiālais Vēstnesis
24.2.2022.
KOMISIJA IZMĒĢINĀJUMA PROJEKTI
PP 02 — NODAĻA EIROPAS STRATĒĢISKĀS INVESTĪCIJAS (turpinājums) PP 02 21
(turpinājums)
PP 02 21 03
(turpinājums) Vienlaikus pakalpojumu sniedzēji, īpaši Eiropas MVU un jaunuzņēmumi, kas piedāvā videi saudzīgas, progresīvas tehnoloģijas vai digitālus risinājumus, varētu tikt atzīti par uzticamiem partneriem modernu digitālo risinājumu nodrošināšanā sabiedrisko pakalpojumu jomā.
Šis projekts būtu jāattīsta, izmantojot jaunākos pieejamos pakalpojumu izstrādes standartus un dialogā ar plašu ieinteresēto personu loku, tostarp publiskām struktūrām un MVU no visas Savienības.
Tas sniegtu atbalstu publiskās pārvaldes iestāžu modernizācijai visā Savienībā, pastiprinot centienus panākt zaļu pārkārtošanos Eiropā, pamatojoties uz efektīvāku inovatīvu risinājumu pieņemšanu.
Tas ir arī svarīgs instruments Savienības iedzīvotāju iesaistīšanai.
Šīs iniciatīvas mērķis ir arī atbalstīt Komisijas mērķi stimulēt digitālo transformāciju, kas dotu labumu ikvienam, tostarp iedzīvotājiem un uzņēmumiem.
Pilnīgas īstenošanas gadījumā projekts palīdzētu sasniegt šādus Savienības mērķus: a) digitālā stratēģija, b) jaunā MVU stratēģija, c) rūpniecības stratēģija un d) Eiropas zaļais kurss.
Šī iniciatīva sniedz arī nozīmīgu ieguldījumu jaunajā e-pārvaldes rīcības plānā, kura sagatavošanas darbi jau notiek, un aizvien lielāko digitālo vajadzību apmierināšanā.
Inovatīvā GovTech platforma un izmaksu ziņā efektīvu un videi saudzīgu uzņēmumu nodrošinātie risinājumi sniegs vēl lielāku ieguldījumu Savienības ekonomikas atveseļošanā, kam ir ārkārtīgi svarīga nozīme pēc Covid-19 beigām valdošajā situācijā.
Izmēģinājuma projekta mērķi tiks sasniegti, apvienojot lejupējas aktivitātes, augšupējas aktivitātes un iedzīvotāju viedokļu tiešu izpēti.
Lejupējas aktivitātes
Šīs darbības mērķis ir iesaistīt publiskās pārvaldes iestādes prognozēšanas pasākumā, lai veicinātu to stratēģiju saskaņošanu ar digitālo risinājumu ceļvežu īstenošanu.
Tādējādi projekts atbalstīs sabiedrisko pakalpojumu pilnveidošanu un palīdzēs Eiropai īstenot ilgtspējīgu pārkārtošanos.
Tiks izmantota scenāriju veidošanas stratēģija un dalīšanās ar veiksmes stāstiem, lai atklātu strauji mainīgas ekosistēmas dinamiku.
Projektā būtu arī jākonstatē, kādos gadījumos digitālo risinājumu izmantošana un kopīga iegāde publiskās pārvaldes iestādēs var radīt jaunas iespējas MVU un jaunuzņēmumiem.
Šī analīze kalpos par pamatu centieniem izmantot digitālus risinājumus publiskajā pārvaldē, lai sasniegtu Savienības stratēģiskos mērķus, tostarp īstenotu cīņu pret klimata pārmaiņām un veicinātu digitālo pārkārtošanos.
Augšupējas aktivitātes
Šīs darbības mērķis ir iesaistīt strauji augošo GovTech ekosistēmu, lai gūtu idejas, kas palīdzētu publiskās pārvaldes iestādēm pieņemt digitālus risinājumus.
Tā atbalstīs vienas kopīgas platformas izstrādi vai lietošanu ar mērķi apkopot problēmas un dot iespēju citām publiskās pārvaldes iestādēm iesaistīties konkrētas problēmas risināšanā, dodot savu ieguldījumu vai kļūstot par apvienības biedru, un iegūt risinājumus no pakalpojumu sniedzējiem.
Izmēģinājuma posmā galvenā uzmanība šajā darbībā būtu jākoncentrē uz ierosinājumiem par to, kā atbalstīt vienu vai vairākus Savienības mērķus, kas norādīti 2020. gadā Komisijas iesniegtajos stratēģiskajos dokumentos.
Piemēram, Digitālās inovācijas izaicinājumu, kas tika aizsākts ar izmēģinājuma projektu “Digitālo standartu atkārtota izmantošana MVU sektora atbalstam” un apstiprināts 2019. gada budžetā, var izmantot par iedvesmas avotu, ņemot vērā, ka šāds formāts ir izrādījies veiksmīgs plaša dalībnieku loka iesaistīšanai un inovatīvu ideju iegūšanai (*).